 Kuboshwe abasolelwa ukuphanga behlomile eNdwendwe News24Kuboshwe abasolelwa ukuphanga behlomile eNdwendweITHIMBA lamaphoyisa ase Umhlali K9 kanye nawase Phoenix Tactical Response abophe ababili abasolelwa ukuphanga behlomile ngoLwesine oledlule ngomhlaka 14 kuMbasa April endaweni yase Ogunjini, eNdwendwe.Okhulumela amaphoyisa KwaZulu-Natal, u-Major Thulani Zwane uthe amaphoyisa abethungatha abasolelwa ukuphanga behlomile ngoLwesine ebusuku.Uthe: Umsolwa wokuqala uboshwe ekhaya lakhe kanti utholakale nesibhamu esingekho emthethweni kanye nezinhlamvu. Amaphoyisa akholelwa ekutheni lesisibhamu yisona esasetshenziswa ngenkathi abasolwa bephanga endaweni yaseNdwendwe. Umsolwa wesibili uboshwe kwenye indawo khona eNdwendwe, yena utholakale nommese nawo okusolwa ukuthi wasetshenziswa ngesikhathi sesigameko. Umsolwa wesibili utholakale nomakhalekhukhwini okusolwa ukuthi yiwona owantshontshwa ngesikhathi sesigameko, kusho yena.Uqhube wathi isibhamu esitholwe amaphoyisa i-Norince 9mm kanti bobabili abasolwa bazovela enkantolo yeMantshi yaseNdwendwe maduzane.U-Major Zwane uthe: Ngomhlaka 2 kuMbasa isisulu esineminyaka engu-24 sabanjwa inkunzi endaweni yaseNtaphuka, eNdwendwe ngo-6 ntambama. Umsolwa oyedwa wayehlome ngesibhamu omunye ngommese. Isisulu saphucwa umakhalekhukhwini. Kwavulwa icala emaphoyiseni aseNdwendwe, kusho yena.UKhomishana wamaphoyisa KwaZulu-Natal, u-Lieutenant General Mmamonnye Ngobeni uncome amaphoyisa ngomsebenzi awenzile.Uthe: Sinxusa amalungu omphakathi ukuba asebenze ngokubambisana namaphoyisa ngokuthi abikele amaphoyisa ngabasolwa abafunekayo, kusho yena. 